**LĒMUMS**

Liepājā

|  |  |  |
| --- | --- | --- |
| 2022.gada 19.maijā |  Nr.184/9(prot. Nr.9, 15.§) |  |

Par būvju nojaukšanu

 Lai sakārtotu Liepājas valstspilsētas pašvaldības īpašumus, pamatojoties uz likuma “Par pašvaldībām” 14.panta otrās daļas 3.punktu, Civillikuma 1084.panta pirmo daļu, iepazīstoties ar Liepājas pilsētas pašvaldības iestādes “Liepājas pilsētas Izglītības pārvalde” 2022.gada 13.aprīļa vēstuli Nr.355/01-22.1 “Par būvju nojaukšanu”, būvinženiera Laimoņa Dimanta (sertifikāts Nr.4-03305) Tehniskās (vizuālās) apsekošanas aktiem par nekustamajiem īpašumiem Rīgas ielā 50, Ezera ielā 53/55 un Bāriņu ielā 32A, un A.Jēkabsona (sertifikāts Nr.5-01323) Tehniskās apsekošanas aktu par nekustamo īpašumu Apšu ielā 6, Liepājā, kuros secināts, ka vizuāli apsekotās būves ir daļēji sabrukušas un rada drošības apdraudējumus, kā arī izskatot Liepājas valstspilsētas pašvaldības domes pastāvīgās Pilsētas attīstības komitejas 2022.gada 12.maija lēmumu (sēdes protokols Nr.5), pastāvīgās Izglītības, kultūras un sporta komitejas 2022.gada 12.maija lēmumu (sēdes protokols Nr.5) un pastāvīgās Finanšu komitejas 2022.gada 12.maija lēmumu (sēdes protokols Nr.5), Liepājas valstspilsētas pašvaldības dome **nolemj:**

1. Nojaukt vidi degradējošas, daļēji sagruvušas Liepājas valstspilsētas pašvaldības īpašumā esošās būves, kas apdraud cilvēku drošību un nav lietderīgi atjaunojamas:

1.1. nojume Ezera ielā 53/55, Liepājā, būves kadastra apzīmējums 17000360131003;

1.2. pagrabs Apšu ielā 6, Liepājā, būves kadastra apzīmējums 17000330166002;

1.3. garāža Rīgas ielā 50, Liepājā, būves kadastra apzīmējums 17000210197003;

1.4. pagrabs Bāriņu ielā 32A, Liepājā, būves kadastra apzīmējums 17000330164002.

2. Uzdot Liepājas pilsētas pašvaldības iestādei “Liepājas pilsētas Izglītības pārvalde”:

2.1. šim mērķim piešķirto finanšu līdzekļu ietvaros līdz 2023.gada 31.decembrim normatīvajos aktos noteiktajā kārtībā organizēt lēmuma 1.1. un 1.2.punktā minēto būvju nojaukšanu un teritorijas sakopšanu;

2.2. šim mērķim piešķirto finanšu līdzekļu ietvaros līdz 2024.gada 31.decembrim normatīvajos aktos noteiktajā kārtībā organizēt lēmuma 1.3. un 1.4.punktā minēto būvju nojaukšanu un teritorijas sakopšanu.

3. Pēc lēmuma 2.1. un 2.2.punkta izpildes Liepājas pilsētas pašvaldības iestādei “Nekustamā īpašuma pārvalde” organizēt nekustamā īpašuma sastāva izmaiņu reģistrāciju Nekustamā īpašuma valsts kadastra informācijas sistēmā un zemesgrāmatā.

4. Liepājas valstspilsētas pašvaldības izpilddirektora vietniekam (būvniecības jautājumos) kontrolēt lēmuma izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Kurzemes rajona tiesai, Izpilddirektora birojam, Finanšu pārvaldei, Liepājas pilsētas būvvaldei, Liepājas pilsētas Izglītības pārvaldei, Nekustamā īpašuma pārvaldei, Nekustamā īpašuma pārvaldes Konversijas nodaļai, Nekustamā īpašuma pārvaldes grāmatvedībai |